David Kreiner

David Kreiner (s. 8. maaliskuuta 1981 Kitzbühel) on itävaltalainen uransa lopettanut yhdistetyn kilpailija.

Kreiner oli saavuttamassa yhdistetyn joukkuekilpailun kultamitalia Vancouverin olympialaisissa 2010 ja Oslon MM-kilpailuissa 2011, hopeamitalia Lahden MM-kilpailuissa 2001 ja pronssimitalia Oberstdorfissa 2005. Hänen arvokilpailu-uransa paras sijoitus henkilökohtaisissa kilpailuissa on yhdeksäs sija, johon hän pystyi normaalimatkalla 2001 sekä sprintissä 2007. Junioreiden maailmanmestaruuden Kreiner voitti sprintissä Karpaczin MM-kilpailuissa 2001, minkä lisäksi hän saavutti viisi pronssimitalia vuosina 1997-2001.

Maailmancupissa Kreiner on sijoittunut viisi kertaa palkintokorokkeelle. Hän oli toinen  normaalimatkalla Tšekin Liberecissä helmikuussa 2001 sekä kolmas Val di Fiemmen ja Klingenthalin sprinttikilpailuissa tammikuussa 2008. Kaudella 2010–2011 hän oli kolmas Seefeldin kilpailussa ja voitti Chaux-Neuven osakilpailun. 

Kreiner lopetti uransa yhdistetyn hiihtäjänä vuonna 2011.

Lähteet

Aiheesta muualla
David Kreinerin kotisivut   ja 

Itävaltalaiset yhdistetyn hiihtäjät
Itävaltalaiset olympiavoittajat
Vuonna 1981 syntyneet
Elävät henkilöt